Ayni vaqtda Fransiyada temir yo‘lchilar ish tashlash uyushtirgan. Fransiya hukumati Yevropa chempionatining ochilish o‘yiniga muxlislarni o‘z vaqtida yetkazishni va’da qildi. Bu haqda AFP xabar tarqatdi. Ma’lum qilinishicha, Parij shahri yaqiniga maxsus poyezd faoliyati yo‘lga qo‘yilgan. Bu poyezd Fransiya va Ruminiya o‘rtasidagi ochilishi o‘yini uchun tomoshabinlarni tashiydi. Bu uchrashuv Parijda Toshkent vaqti bilan soat 23:55da boshlanadi.